CELEX: 62012CA0138
Language: et
Date: 2013-04-11 00:00:00
Title: Kohtuasi C-138/12: Euroopa Kohtu (viies koda) 11. aprilli 2013 . aasta otsus (Administrativen sad — Varna (Bulgaaria) eelotsusetaotlus) — Rusedespred OOD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite (Maksustamine — Käibemaks — Direktiiv 2006/112/EÜ — Artikkel 203 — Neutraalse maksustamise põhimõte — Tasutud maksu tagastamine tarnijale juhul, kui maksuvaba tarne saajale on keeldutud mahaarvamisõiguse andmisest)

1.6.2013   
            
            
               ET
            
            
               Euroopa Liidu Teataja
            
            
               C 156/13
            
         Euroopa Kohtu (viies koda) 11. aprilli 2013. aasta otsus (Administrativen sad — Varna (Bulgaaria) eelotsusetaotlus) — Rusedespred OOD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   (Kohtuasi C-138/12) (1)
   
   (Maksustamine - Käibemaks - Direktiiv 2006/112/EÜ - Artikkel 203 - Neutraalse maksustamise põhimõte - Tasutud maksu tagastamine tarnijale juhul, kui maksuvaba tarne saajale on keeldutud mahaarvamisõiguse andmisest)
   2013/C 156/20
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad — Varna
   
      Põhikohtuasja pooled
   
   
      Hageja: Rusedespred OOD
   
      Kostja: Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   
      Ese
   
   Eelotsusetaotlus — Administrativen sad — Varna — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 203 tõlgendamine — Neutraalse maksustamise, tõhususe ja võrdse kohtlemise põhimõtted — Sisendkäibemaksu mahaarvamise õigus — Kauba tarnija õigus nõuda alusetult tasutud maksu tagastamist juhul, kui kaubatarne saajal ei lubatud maksu maha arvata põhjusel, et siseriikliku õiguse kohaselt on see kaubatarne maksuvaba.
   
      Resolutsioon
   
   
               1.
            
            
               Neutraalse maksustamise põhimõtet, nagu seda on täpsustanud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 203 käsitlev kohtupraktika, tuleb tõlgendada nii, et selle põhimõttega on vastuolus, kui maksuhaldur keeldub siseriikliku sätte alusel, mille eesmärk on nimetatud artikli ülevõtmine, maksuvaba tarne tegijale tema poolt kliendile saadetud arvele ebaõigesti märgitud käibemaksu tagastamisest põhjusel, et tarnija ei ole vigast arvet parandanud, olukorras, kus maksuhaldur on lõplikult keeldunud sellele kliendile nimetatud käibemaksu mahaarvamise õigusest ja lõpliku keeldumise tulemusel ei ole siseriikliku seadusega ette nähtud parandamise kord enam kohaldatav.
            
         
               2.
            
            
               Neutraalse maksustamise põhimõttele, nii nagu seda on täpsustanud direktiivi 2006/112/EÜ artiklit 203 käsitlev kohtupraktika, võib tugineda maksukohustuslane, et vaidlustada siseriikliku õiguse sätet, mille kohaselt sõltub arvele ebaõigesti märgitud käibemaksu tagastamine vigase arve parandamisest, olukorras, kus maksuhaldur on lõplikult keeldunud sellele kliendile nimetatud käibemaksu mahaarvamise õigusest ja lõpliku keeldumise tulemusel ei ole siseriikliku seadusega ette nähtud parandamise kord enam kohaldatav.
            
         
      (1)  ELT C 151, 26.5.2012.